Fra 1835 til 1841 holdt Svenkerud en privatskole for gutter på gården sin. Her var blant andre den senere sakføreren og forfatteren av erindringer Gunder Paulsen elev. Paulsen kaller ham «en meget flink Lærer», som guttene hadde «den mest ubetingede Agtelse og Ærbødighed for». Han legger til at Svenkerud hadde skaffet seg de fleste av kunnskapene sine ved selvstudium. Også embetsmennene skal ha sendt sønnene sine til Svenkeruds skole.